
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2020. (X. 15.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület 2020. szeptember 24-ei ülése óta képviselő-testületi döntés végrehajtási határideje járt le az alábbiak szerint:

	Határozat száma
	Határozat kelte
	Határozat tárgya
	Határidő
	Állapot

	87/2020
	2020.09.24.
	Csatlakozás a Bursa Hungarica Ösztöndíjpályázat 2021. évi fordulójához
	2020.10.05.
	Végrehajtva


II. Tájékoztató az előző ülés óta történt fontosabb eseményekről
A következő fontosabb eseményeket említeném meg az elmúlt ülésünk óta:

· Szeptember 21-én részt vettem Cegléden a Duna-Tisza közi Nagytérség Hulladék Gazdálkodási Rendszer Konzorciumi Tanácsának ülésén, ahol szó volt a Tulajdonközösség vagyonának tulajdonjogi felülvizsgálatáról, a vagyonrendezés lehetséges megoldásainak feltárásáról, a vagyonrendezés módjáról, valamint az egyes településeket illető vagyonhányad meghatározásáról.
· Szeptember 24-én zajlott a Tápiómenti Települések Csatornamű Vízgazdálkodási Társulatának ülése Nagykátán, ahol további egyeztetést folytattunk a Társulat megszüntetésének feltételeiről, szükséges lépéseiről.
· Szeptember 28-án került sor Tápiómenti Települések Csatornamű Vízgazdálkodási Társulatának Ellenőrző Bizottsági ülésére.
· Szeptember 29-én bonyolódott le a HAJT-A Csapat Egyesület Felügyelő Bizottsági ülése Tápiószelén.
· Október 3-án közösségi munka keretében elültetésre kerültek a településfásítási programban igényelt fák az almáskerti játszótéren, valamint a Hevesy parkban.

· Október 8-án a Tápiómenti Települések Csatornamű Vízgazdálkodási Társulatának Intézőbizottsági ülésére került sor.

